जानते हैं क्या हुआ था जुनैद के अब्बा के साथ? श्रीनगर से इंडियन एयर लाइंस के जहाज का अपहरण हाशिम कुरैशी ने किया, जहाज लाहौर ले जाया गया, युवा हाशिम के साथ उनका चचेरा भाई भी था। जम्मू कश्मीर लिबरेशन फ्रंट की तरफ से कश्मीर की आज़ादी के लिए यह काण्ड बताया गया। खुद भुट्टो हवाई अड्डे आये और हाशिम का हीरो की तरह स्वागत हुआ, रेडियो और अखबारों में उसकी तारीफ हुई लेकिन हफ्ते भर के भीतर पाकिस्तानी एजेंसियों ने रिपोर्ट दे दी कि हाशिम रॉ का एजेंट है और उसे जेल में फेंक दिया गया। हाँ इस घटना से हुआ यह कि भारतीय क्षेत्र से पाकिस्तान की सिविल उड़ानों पर भी इंदिरा सरकार ने रोक लगवा दी जिसका फायदा यह हुआ कि बांग्लादेश मुक्ति संग्राम में सिविल उड़ानों से फौजियों को ढाका उतारने का प्लान फेल हो गया।